OpenLLM-France/wikimedia huggingface dataset:
# Guadalquivir (pel·lícula)

Guadalquivir és una pel·lícula documental espanyola del 2013 dirigida pel cineasta i nauturalista Joaquín Gutiérrez Acha, sobre la petita fauna que viu als marges del riu Guadalquivir. Fou produït per José María Morales i Wanda Visión amb la participació de TVE.

## Sinopsi

Amb la veu en off d'Estrella Morente, el documental mostra el recorregut fet per una guineu pel cabal del riu Guadalquivir, que uneix els espais naturals de Cazorla, Sierra Morena i Doñana. Aquest animal, adaptat al mitjà canviant de carnívor a herbívor quan li cal, segueix el cabal del riu cap al sud per no morir emmetzinada com les seves companyes, alhora que és assejat per l'home i el linx.

## Crítiques

| « | "Preciós film (...) no passaria de ser un documental més sobre animals i paisatges sinó fora pel fil conductor que el domina (...) Puntuació: ★★★★ (sobre 5)" | » |
| — Nuria Vidal: Fotogramas |||
| « | "Moments de bellesa entrellaçats amb la crueltat de la vida. De totes maneres s'agrairia una mica menys de lirisme (...) Puntuació: ★★★ (sobre 5)" | » |
| — Salvador Llopart: Diari La Vanguardia |||

## Nominacions i premis

Va guanyar la Medalla del CEC al millor documental i fou nominada al Goya a la millor pel·lícula documental.

## Referències

* ↑ Guadalquivir: El primer gran documental de naturaleza 100% español a filasiete.com
* ↑ Versión Española estrena el documental 'Guadalquivir', en el Día Mundial del Medio Ambiente, rtve.es 31 de maig de 2016
* ↑ Guadalquivir a Fotogramas
* ↑ 'Guadalquivir': Lirismo documental, La Vanguardia, 13 de desembre de 2013
* ↑ 'Caníbal' y 'Vivir es fácil con los ojos cerrados' premiadas por el Círculo de Escritores Cinematográficos, Antena 3,
* ↑ Guadalquivir al web dels Goya
# Helicè

Els helicens en química orgànica són compostos aromàtics policíclics orto condensats en els quals els anells de benzè o altres anells aromàtics estan angularment anul·lats per donar molècules en forma d'hèlix. La química dels helicens ha atret atenció contínua per la seva estructura òptica i espectral única.
Els helicens són notables per tenir quiralitat encara que no tenen ni àtoms de carboni asimètrics ni centres quirals. La quiralitat dels helicens és el resultat del fet que les hèlixs en sentit horari no són superimposables i és un exemple de quiralitat inherent.

## Referències

* ↑ Diels-Alder Additions of Benzynes within Helicene Skeletons David Zhigang Wang, Thomas J. Katz, James Golen, and Arnold L. Rheingold J. Org. Chem.; 2004; 69(22) pp 7769 - 7771 DOI Graphical Abstract

## Enllaços externs

* National Pollutant Inventory - Polycyclic Aromatic Hydrocarbon Fact Sheet
# Hakan Günday

Hakan Günday (Illa de Rodes, Grècia, 29 de maig de 1976) és un escriptor turc establert a Istanbul. És considerat l'enfant terrible de les lletres turques contemporànies. Les seves novel·les han estat traduïdes a una vintena de llengües i acumulen diversos guardons. Amb el seu primer títol, 'Kinyas ve Kayra ("Kinyas i Kayra" en turc), publicat l'any 2000, es va erigir com l'autor turc underground per excel·lència. Més endavant la seva novel·la Az seria considerada la millor novel·la de l'any 2011 a Turquia. La seva darrera obra, Daha! es considera el primer llibre sobre la crisi dels immigrants i va rebre el prestigiós Prix Médicis Etranger l'any 2015. Apassionat dels viatges i de la literatura, identifica la seva escriptura amb Viatge al fons de la nit, de Louis-Ferdinand Céline, de qui diu haver adquirit la seva visió del món. El 2017 Edicions del Periscopi va publicar en català Daha!, un llibre “explicat des del punt de vista d'un nen que observa com el seu pare entra al país immigrants il·legals".

## Publicacions

* Kinyas ve Kayra (2000)
* Zargana (2002)
* Piç (2003)
* Malafa (2005)
* Azil (2007)
* Ziyan (2009)
* Az (2011)
* Daha! (2013), publicat en català per Periscopi, amb pròleg de Francesc Serés (2017)

## Referències

* ↑ «Étape à Cazères : l'auteur Hakan Günday à l'honneur». ladepeche.fr.
* ↑ «L'écrivain turc Hakan Günday reçoit le prix France-Turquie 2014». Livres Hebdo.
* ↑ Gaillard, Valèria «El 2017, un any literari». El Punt Avui, 22-12-2016.
* ↑ «Hakan Günday». Centre de Cultura Contemporània de Barcelona, 23-01-2017. [Consulta: 25 febrer 2017].
* ↑ «Daha!». Edicions del Periscopi. Arxivat de l'original el 2017-02-25. [Consulta: 25 febrer 2017].

## Enllaços externs

* El preu de la por, conferència al CCCB el 2017
# Hakan Estavi

Hakan Estavi, més conegut com a Sina Estavi, és un inversor iranià del món de les criptomonedes nacionalitzat a Malàisia. Ocupa el lloc de CEO a Bridge Oracle, una de les organitzacions més importants dedicades a la xarxa cadena de blocs TRON. És conegut per ser el comprador del NFT del primer tuit de Jack Dorsey, venut per 2,9 milions de dòlars.
L'any 2015, Estavi creà el servei d'intercanvi de criptomonedes iranià Cryptoland, i el 2019 feu públic al seu perfil de Linkedin que havia creat l'empresa Bridge Oracle i s'havia aliat amb altres inversors del món de les criptomonedes.
A principis de 2021, Estavi seria denunciat per Mate Tokay, ex-CEO de Bitcoin.com, el qual l'acusava de no pagar els seus serveis, i en la demanada es deia que hi havia una "inconsistència de 525.000 dòlars en el subministrament dels tokens BRG oferts per Bridge Oracle". El 17 de maig de 2021 Estavi fou detingut a Iran acusat de corrupció econòmica per ordre del Tribunal Especial de Delictes Econòmics.
Estavi reapareixeria a inicis de febrer de 2022 publicant a Instagram que es trobava lliure i que resoldria els pagaments pendents.

## Referències

* ↑ Harper, Justin «Twitter: Buyer defends paying $2.9m for 'Mona Lisa' of tweets». BBC News, 25-03-2021 [Consulta: 4 febrer 2022].
* 1 2 3 4 Pérez, Enrique «Pagó 2,9 millones de dólares por el NFT del primer tuit y desapareció en Irán: la misteriosa historia de Sina Estavi». Xataka, 03-02-2022 [Consulta: 4 febrer 2022].
* ↑ Kitney, Mark «Sina Estavi - BRG token CEO arrested in Iran». MENA News, 17-05-2021 [Consulta: 4 febrer 2022].
# Guillermo Lasheras i Tebar

Guillermo Lasheras i Tebar (Malgrat de Mar, 17 de setembre de 2001) és un actor de televisió català, conegut especialment pels seus papers en sèries com Les de l'hoquei, Polònia o Boca Norte.

## Filmografia
### Televisió

| Any | Títol | Personatge | Emissora | Anotacions |
| 2015-2017 | Big Band Clan | Leo | Clan | Principal (23 episodis) |
| 2018-2020 | Polònia | diversos personatges | TV3 | Episòdic (5 episodis) |
| 2018 | Si no t'hagués conegut | Martí | TV3 | Episòdic (1 episodi: «La clau») |
| 2019 | Boca Norte | Andy | Playz | Principal (6 episodis) |
| 2019-2020 | Les de l'hoquei | Quim Puigdevall Centelles «Putxi» | TV3 | Secundari (26 episodis) |
| 2020 | White Lines | Young Cristobal | Netflix | Episòdic (3 episodis) |

### Pel·lícules

| Any | Títol | Personatge | Director | Ref. |
| 2021 | Las leyes de la frontera | Víctor | Daniel Monzón | |
| 2022 | A través de mi ventana | Yoshi | Marçal Forés | |

## Referències

* 1 2 3 4 5 6 7 «Guillermo Lasheras» (en castellà). SalvadorActors.com. [Consulta: 26 maig 2020].
* 1 2 «Big Band Clan». CatalanFilms.cat. [Consulta: 27 maig 2020].
* ↑ «Més personatges». CCMA.cat. [Consulta: 27 maig 2020].
* ↑ Archetto, María Belén. «A través de mi ventana confirmó que habrá una continuación de la historia» (en castellà). Vogue.mx, 15-02-2022. [Consulta: 18 febrer 2022].
# Happy Few

Happy Few, també coneguda com a 4 Lovers, és una pel·lícula francesa dirigida per Antony Cordier. La pel·lícula va estar nominada al Lleó d'Or del Festival Internacional de Cinema de Venècia. S'ha doblat i subtitulat al català.

## Argument

La pel·lícula tracta una història d'amor entre dues parelles adults entre la trentena i la quarantena d'anys que es troben i s'estimen. Es perden en la confusió i després intenten de sortir-ne.

## Repartiment

* Marina Foïs: Rachel
* Élodie Bouchez: Teri
* Roschdy Zem: Franck
* Nicolas Duvauchelle: Vincent
* Jean-françois Stévenin: Pare de Rachel

## Referències

* ↑ «4 Lovers (Four Lovers)». Filmaffinity. [Consulta: 1r gener 2016].
* ↑ «Venezia 67». labiennale.org, 29-07-2010. Arxivat de l'original el 2010-08-01. [Consulta: 29 juliol 2010].
* ↑ «Four Lovers». Desdelsofà.cat. [Consulta: 21 octubre 2023].
# Acció sindical

Es denomina acció sindical en forma genèrica a qualsevol de les mesures que duu a terme un sindicat en defensa i millora dels drets dels treballadors afiliats a aquest.
Aquestes mesures es duen a terme moltes vegades davant acomiadaments o cessació de contractes i quan no s'aconsegueix un acord entre l'ocupador i els treballadors. Sovint s'utilitza aquesta expressió com a eufemisme de vaga o vaga general, però l'abast és molt més gran. L'acció sindical pot realitzar-se en el context d'una disputa laboral o per promoure un canvi polític o social.

## Tipus d'accions sindicals

* Vaga
* Piquet
* Ocupació de fàbrica
* Treball a reglament (o Vaga de zel)
* Vaga general
* Treball amb llevi de col·laboració
* Rebuig a realitzar hores extres

## Referències

* ↑ Company, Houghton Mifflin Harcourt Publishing. «The American Heritage Dictionary entry: job action» (en anglès).
* ↑ «Definition of JOB ACTION» (en anglès).
* ↑ «Job action definition and meaning | Collins English Dictionary» (en anglès).
* ↑ Nipperdey: Arbeitsrecht, III. Teil, zitiert nach: Martin Donath: Arbeitskampf. In: Friedrich Karrenberg (Hrsg.): Evangelisches Soziallexikon / Im Auftrag des deutschen evangelischen Kirchentages. Stuttgart: Kreuz-Verlag 1954, S. 66.

## Vegeu també

* Resistència no-violenta
* Resistència civil
# Glicòlisi anaeròbica

La glicòlisi anaeròbica és la transformació de glucosa en lactat en un context de baixa concentració d'oxigen (O₂). És una font d'energia eficaç únicament en esforços curts i intensos, d'entre 10 segons i 2 minuts. El sistema de glicòlisi anaeròbica (àcid làctic) domina a partir de 10–30 segons després de l'inici d'un esforç molt intens. Es recupera molt ràpidament al llarg d'aquest període i produeix dues molècules de trifosfat d'adenosina (ATP) per cada molècula de glucosa, és a dir, un 5% del potencial d'energia de la glucosa (38 molècules d'ATP). Aquest procés genera ATP a un ritme 100 vegades superior al de la fosforilació oxidativa.
Es creu que la glicòlisi anaeròbica era el principal mitjà de producció d'energia dels organismes primitius que hi havia quan les concentracions atmosfèriques de l'oxigen encara eren baixes.
En els mamífers, el fetge pot tornar a transformar el lactat en glucosa a través del cicle de Cori.

## Referències

* ↑ Peretó et al., 2011, p. 254.
* ↑ Peretó et al., 2011, p. 257.

## Bibliografia

* Peretó, J.; Sendra, R.; Pamblanco, M.; Bañó, C. Fonaments de bioquímica. 5a edició. Universitat de València, 2011. ISBN 978-84-370-8660-6.
# Gens Túl·lia

La gens Túl·lia (llatí: Tullia gens) era una gens romana patrícia i plebea de gran antiguitat. Els Tul·li reivindicaven la noblesa dels seus orígens, que feien retrocedir fins al rei Servi Tul·li i dels quals es deia que eren una de les cases albanes desplaçades a Roma durant el regnat de Tul·lus Hostili. En qualsevol cas, formaven part de les anomenades minores gentes. El nomen Tul·li és un derivat de Tul·lus, un praenomen arcaic poc comú durant els darrers segles de la República.
D'entre els primers membres de la família, a més del mític cas de Servi Tul·li, hom hi troba Mani Tul·li Llong, cònsol l'any 500 aC, el primer cònsol de la gens. Però la branca patrícia no va durar gaire, i sembla que es va extingir en els primers temps de la República. Així, els Tul·li no apareixen en la història durant un temps, i quan reapareixen ho fa solament la branca plebea. El primer Tul·li plebeu que va arribar a cònsol va ser Marc Tul·li Decula (81 aC) i el següent Marc Tul·li Ciceró (63 aC), sens dubte el personatge més cèlebre de tota la gens. Formava part de la branca dels Tul·li Ciceró, una família procedent de la ciutat d'Arpinum.

## Referències

* ↑ Ciceró, Tusculanes I, 16.
* 1 2 Smith, William (ed.). Dictionary of Greek and Roman Biography and Mythology. Volum III. Londres: John Murray, 1876, p. 1183.
# Gobiconodòntids

Els gobiconodòntids (Gobiconodontidae) són un grup de mamífers extints que visqueren durant el Cretaci inferior en allò que avui en dia és Nord-amèrica, Europa, Àfrica i Àsia. Pertanyien al grup dels triconodonts.

## Filogènesi

Cladograma segons el treball de Marisol Montellano, James A. Hopson, James M. Clark (2008) i Gao et al. (2010).
| Gobiconodontidae | Hangjinia ? Meemannodon Repenomamus Gobiconodon (incloent-hi Guchinodon) Huasteconodon |

## Referències

* ↑ «Late Early Jurassic Mammaliaforms from Huizachal Canyon, Tamaulipas, México». Journal of Vertebrate Paleontology, 28, 4, 2008, pàg. 1130–1143. DOI: 10.1671/0272-4634-28.4.1130.
* ↑ «A new mammal skull from the Lower Cretaceous of China with implications for the evolution of obtuse-angled molars and ‘amphilestid' eutriconodonts». Proceedings of the Royal Society B: Biological sciences, 277, 1679, 2010, pàg. 237–246. DOI: 10.1098/rspb.2009.1014. PMC: 2842676. PMID: 19726475.
* ↑ , J., Hu, Y.-M., Wang, Y.-Q. and Li, C.-K. «A new triconodont (Mammalia) from the Early Cretaceous Yixian Formation of Liaoning, China». Vertebrata PalAsiatica, 43, 1, 2005, pàg. 1–10.
# Globe (Arizona)

Globe (apatxe occidental Bésh Baa Gowąh, "lloc de metall") és una població dels Estats Units a l'estat d'Arizona. Segons el cens del 2007 tenia 7.093 habitants.

## Demografia

Segons el cens del 2000, Globe tenia 7.486 habitants, 2.814 habitatges, i 1.871 famílies La densitat de població era de 160,4 habitants/km².
Dels 2.814 habitatges en un 30,8% hi vivien nens de menys de 18 anys, en un 49,3% hi vivien parelles casades, en un 12,7% dones solteres, i en un 33,5% no eren unitats familiars. En el 30,1% dels habitatges hi vivien persones soles el 13,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,49 i el nombre mitjà de persones que vivien en cada família era de 3,09.
Per edats la població es repartia de la següent manera: un 25,8% tenia menys de 18 anys, un 7,6% entre 18 i 24, un 26,5% entre 25 i 44, un 24,4% de 45 a 60 i un 15,6% 65 anys o més.
L'edat mediana era de 38 anys. Per cada 100 dones de 18 o més anys hi havia 100,1 homes.
La renda mediana per habitatge era de 33.071 $ i la renda mediana per família de 42.280 $. Els homes tenien una renda mediana de 31.404 $ mentre que les dones 21.952 $. La renda per capita de la població era de 16.128 $. Aproximadament el 8,8% de les famílies i l'11,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ William J. de Reuse. A Practical Grammar of the San Carlos Apache Language. Lincom Europa, 2006.
* ↑ BESH-BA-GOWAH ARCHAEOLOGICAL PARK
* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Globe». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 17 juliol 2010].
* ↑ «Geographic Comparison Table- Globe». American Fact Finder. Oficina del Cens dels Estats Units, 12-01-2010.
Viccionari
# Serra de les Aimerigues

La Serra de les Aimerigues és una serra situada al municipi de Terrassa, a la comarca catalana del Vallès Occidental, amb una elevació màxima de 370 metres.

## Referències

* ↑ «serra de les Aimerigues». Gran Enciclopèdia Catalana. [Consulta: 28 gener 2024].
# Glossogobius giuris

Glossogobius giuris és una espècie de peix de la família dels gòbids i de l'ordre dels perciformes.

## Morfologia

Els mascles poden assolir els 50 cm de longitud total.

## Distribució geogràfica

Es troba des d'Àfrica fins a Oceania.

## Referències

* 1 2 FishBase (anglès)
* ↑ Eccles, D.H. 1992. FAO species identification sheets for fishery purposes. Field guide to the freshwater fishes of Tanzania. Prepared and published with the support of the United Nations Development Programme (project URT/87/016). FAO, Roma, Itàlia. 145 p.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Fenner, R. M. The Conscientious Marine Aquarist: A Commonsense Handbook for Successful Saltwater Hobbyists (en anglès). TFH Publications, 2001. ISBN 9781890087029.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Hoese, D.F. 1986: Gobiidae. p. 774-807. A M.M. Smith i P.C. Heemstra (eds.) Smiths' sea fishes. Springer-Verlag, Berlín, Alemanya.
* Larson, H.K. i E.O. Murdy 2001. Gobiidae. Gobies. p. 3578-3603. A K.E. Carpenter i V. Niem (eds.) FAO species identification guide for fishery purposes. The living marine resources of the Western Central Pacific. Vol. 6. Bony fishes part 4 (Labridae to Latimeriidae). FAO, Roma, Itàlia.
* Maugé, L.A. 1986. Gobiidae. p. 358-388. A J. Daget, J.-P. Gosse i D.F.E. Thys van den Audenaerde (eds.) Check-list of the freshwater fishes of Africa (CLOFFA). ISNB, Brussel·les; MRAC, Tervuren, Flandes; i ORSTOM, París, França. Vol. 2.
* Miller, P.J. 1990. Gobiidae. p. 925-951. A J.C. Quero, J.C. Hureau, C. Karrer, A. Post i L. Saldanha (eds.) Check-list of the fishes of the eastern tropical Atlantic (CLOFETA). JNICT, Lisboa, SEI, París; i UNESCO, París. Vol. 2.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Manuel Rocamora

Manuel Rocamora és el nom dels següents personatges:
* Manuel Rocamora i Rivera, escriptor (1863–1948)
* Manuel Rocamora i Vidal, col·leccionista, pintor i historiador (1892–1976)
# Happy Harmonies

Happy Harmonies és el nom d'una sèrie de curtmetratges d'animació distribuïts per la Metro-Goldwyn-Mayer i produïts pel Harman-Ising Studio entre 1934 i 1938
La sèrie dirigida en Tecnicolor (excepte els dos primers en Cinecolor) era concebut com una competidora dels Silly Simfonies de Walt Disney. La sèrie comprèn 36 pel·lícules.
Comprenia curtmetratges amb el personatge de Bosko, inventat per Hugh Harman i que havia aparegut abans de 1934 en la sèrie Looney Tunes quan el duo Harman-Ising treballava per a l'estudi de Leon Schlesinger llavors sota contracte amb la Warner Bros.. Poc després el personatge de Bosko va evolucionar gràficament per esdevenir un noi afroamericà més realista.
La sèrie comprèn 36 pel·lícules, com la seva competidora Color Classics de Fleischer Studios per a Paramount Pictures.

## Filmografia
### 1934

* The Discontented Canary
* The Old Pioneer
* Tale Of The Vienna Woods
* Bosko's Parlor Pranks
* Toyland Broadcast

### 1935

* Hey-Hey Fever
* When the Cat's Away
* The Lost Chick
* The Calico Dragon
* Good Little Monkeys
* The Chinese Nightingale
* Poor Little Me
* Barnyard Babies
* The Old Plantation
* Honeyland
* Alias St. Nick
* Run, Sheep, Run

### 1936

* Bottles
* The Early Bird And The Worm
* The Old Mill Pond
* Two Little Pups
* The Pups' Picnic
* To Spring
* Little Cheeser
* The Pups' Christmas

### 1937

* Circus Daze
* Swing Wedding
* Bosko's Easter Eggs
* Little Ol' Bosko and the Pirates
* The Hound And The Rabbit
* The Wayward Pups
* Little Ol' Bosko and the Cannibals
* Little Buck Cheeser

### 1938

* Little Olde Bosko in Bagdad
* Pipe Dreams
* The Little Bantamweight
# Acestridium triplax

Acestridium triplax és una espècie de peix de la família dels loricàrids i de l'ordre dels siluriformes.

## Morfologia

* Els mascles poden assolir 5,6 cm de longitud total.

## Hàbitat

És un peix d'aigua dolça i de clima tropical.

## Distribució geogràfica

Es troba a Sud-amèrica: riu Tapajós (conca del riu Amazones, Brasil).

## Referències

* 1 2 3 FishBase (anglès)

## Bibliografia

* Burgess, W. E. An atlas of freshwater and marine catfishes. A preliminary survey of the Siluriformes (en anglès). T.F.H. Publications, Inc., 1989. ISBN 9780866228916.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C.J. Jr. 2003. Loricariidae - Loricariinae (Armored catfishes). p. 330-350. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre, EDIPUCRS, Brasil.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Fisch-Muller, S. 2003. Loricariidae-Ancistrinae (Armored catfishes). p. 373-400. A: R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Regan, C. T. «A Monograph of the Fishes of the Family Loricariidae» (en anglès). Transactions of the Zoological Society of London, 17 (part 3), 1, 1904, pàg. 191-350.
* Schaefer, S.A. 2003 Loricariidae - Hypoptopomatinae (Armored catfishes). p. 321-329. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Weber, C. 2003. Loricariidae - Hypostominae (Armored catfishes). p. 351-372. A: R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB